Ալեքս Սանդրո

Ալեքս Սանդրո Լոբո Սիլվա կամ Ալեքս Սանդրո (պորտ.՝ Alex Sandro Lobo Silva, հունվարի 26, 1991(1991-01-26), Catanduva, Սան Պաուլու, Բրազիլիա), բրազիլացի ֆուտբոլիստ, եզրային պաշտպան։ Հանդես է գալիս իտալական «Յուվենտուս»-ի և Բրազիլիայի ազգային հավաքականի կազմում։
Ալեքսն արագաշարժ և էներգետիկ ֆուտբոլիստ է, ով նաև կարողանում է լավ տեսնել խաղադաշտը։ Նա իր խաղային դիրքով և խաղային ոճով նման է բրազիլացի Ռոբերտո Կառլոսին։
Ակումբային մակարդակում իր կարիերան Սանդրոն սկսել է «Ատլետիկո Պարանաենսե»-ի կազմում, հետագայում վարձավճարով հանդես է եկել նաև «Սանտոս»-ի կազմում։ 2011 թվականին տեղափոխվել է «Պորտու», 2015 թվականին` «Յուվենտուս»։


== Ակումբային կարիերա ==


=== «Ատլետիկո Պարանաենսե» ===
Ալեքս Սանդրոն իր կարիերան սկսել է «Ատլետիկո Պարանաենսե»-ի երիտասարդական թիմի կազմում։ Առաջին անգամ հրավիրվել է հիմնական թիմ 2008 թվականի հոկտեմբերին։ Թիմի հիմնական կազմում Ալեքսը իր նորամուտը նշել է 2008 թվականի հոկտեմբերի 18-ին` Բրազիլիայի առաջնության շրջանակներում կայացած «Ինտերնասիոնալ»-ի դեմ կայացած խաղում։
Բրազիլական թիմի կազմում իր առաջին գոլը Սանդրոն խփել է 2009 թվականի հունվարի 25-ին` «Ռիո Բրանկո»-ի դեմ խաղում։ Այդ մրցաշրջանում ֆուտբոլիստը թիմի կազմում մասնակցել է 8 հանդիպման։


=== «Սանտոս» ===
2010 թվականին ֆուտբոլիստը վարձավճարով տեղափոխվել է «Սանտոս»։ Սանդրոն թիմի կազմում անցկացրել է 2 մրցաշրջան, որոնց ընթացքում մասնակցել է 38 հանդիպման և դարձել է 2 գոլի հեղինակ։
Թիմի կազմում իր վերջին հանդիպումն Ալեքսն անցկացրել է 2011 թվականի հուլիսի 3-ին` մասնակցելով Բրազիլիայի առաջնության շրջանակներում կայացած «Ամերիկա Մինեյրո»-ի դեմ խաղին։ Նա երկրորդ խաղակեսում փոխարինել է Շառլեսին։


=== «Պորտու» ===
2011 թվականի հուլիսի 23-ին Ալեքս Սանդրոն տեղափոխվել է Պորտուգալիայի առաջնությունում հանդես եկող «Պորտու»։ Տրանսֆերն արժեցել է 9.6 միլիոն եվրո, իսկ ֆուտբոլիստը թիմի հետ կնքել է 5 տարվա պայմանագիր։


=== «Յուվենտուս» ===
2015 թվականի օգոստոսի 20-ին Սանդրոն տեղափոխվել է «Յուվենտուս»։ Իտալական թիմը ֆուտբոլիստի համար վճարել է 26 միլիոն եվրո։ Ֆուտբոլիստը կնքել է 4 տարվա պայմանագիր։
Նա իր դեբյուտը նշել է 2015 թվականի սեպտեմբերի 12-ին` Սերիա A-ի շրջանականերում կայացած «Կիևո»-ի դեմ խաղում։ Նոյեմբերի 21-ին Ալեքսը օգնել է Պաուլո Դիբալային դառնալ հաղթական գոլի հեղինակ «Միլան»-ի դեմ խաղում։ Չորս անց` նոյեմբերի 25-ին բրազիլացին գոլային փոխանցում է կատարել Մարիո Մանջուկիչին, ով «Մանչեսթեր Սիթի»-ի դարպասը։
Իտալական թիմի կազմում իր առաջին գոլը Ալեքս Սանդրոն խփել է 2016 թվականի հունվարի 17-ին` «Ուդինեզե»-ի դեմ կայացած խաղի 42-րդ րոպեին։
Իր առաջին մրցաշրջանում Սանդրոն օգնել է թիմին դառնալ Իտալիայի չեմպիոն և գավաթակիր։ Իտալիայի գավաթի խաղարկության եզրափակչում Սանդրոն փոխարինել է Պատրիս Էվրային և դարձել է գոլային փոխանցման հեղինակ։


== Միջազգային կարիերա ==
Բրազիլիայի ազգային հավաքականի կազմում Ալեքս Սանդրոն իր դեբյուտը նշել է 2011 թվականի նոյեմբերի 10-ին` Գաբոնի հավաքականի դեմ խաղում։ Հավաքականի կազմում մասնակցել է 2012 թվականի Օլիմպիական խաղերին։


== Ձեռքբերումներ ==


=== Ակումբային ===
Բրազիլիայի գավաթակիր - 2010
Լիբերտադորեսի գավաթակիր - 2011
Պորտուգալիայի չեմպիոն - 2012, 2013
Պորտուգալիայի սուպերգավաթակիր - 2013
Իտալիայի չեմպիոն - 2016, 2017
Իտալիայի գավաթակիր - 2016, 2017


=== Միջազգային ===
Օլիմպիական խաղերի փոխչեմպիոն - 2012


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Էջը sambafoot կայքում